**ДОДАТНО ПОЈАШЊЕЊЕ 1**

На основу захтева за додатним појашњењем:

“u vasoj ponudi trazite **ORIGINALNE delove , a u ponudi za odrzavanje stampaca ste dobili cenu za delove od 1 /jedan/ dinar PERINS Novi Sad,**

**koje ste izabrali kao NAJPOVOLJNIJU ponudu , kako da sastavimo ponudu sa ORIGINALNIM delovima KOJI SU DO 150 % skuplji od NE ORIGINALNIH DELOVA.”**

ПОЈАШЊЕЊЕ НАРУЧИОЦА

Поштовани,

конкурсном документацијом, Наручилац захтева, између осталог, да уз понуду, понуђач достави оверен и потписан *ценовник* оригиналних резервних делова с**а урачунатом услугом замене и услугом подешавања апарата**, који ће бити саставни део Уговора.

У складу са чланом 63. Закона о јавним набавкама ("Службени гласник Р. Србије" бр. 124/12) "Заинтересовано лице може, у писаном облику тражити од наручиоца додатне информације или појашњења у вези са припремањем понуде, најкасније пет дана пре истека рока за подношење понуде".

Молимо да прочитате комплетну конкурсну документацију, да утврдите које Вам додатне информације требају и појашњење ког дела конкурсне документације, за припрему понуде.

На основу тога, молимо да појасните/допуните Ваше питање, како би Вам дали појашњење и информације у вези са припремањем понуде за јавну набавку бр. 208-13-M- Сервис и одржавање фотокопир апарата за потребе Клиничког центра Војводине.

Питање

„konkretno , na osnovu koji parametara odredjujete dali je ponudjena  cena data za ORIGINALNE delove  ili RECIKLIRANE/ne originalane FOR USE/“

ПОЈАШЊЕЊЕ НАРУЧИОЦА

Наручилац захтева да се приликом замене дела испоручи кутија новог замењеног дела са замењеним (старим) делом.

Тако се може утврдити да је оригинално паковање и може се видети који је део тачно замењен.

С поштовањем,

Комисија за јавну набаку